MOLLY’S GAME bevat die perfekte kombinasie van aksie, spanning en intrige om kykers vasgenael te hou en eindeloos te beïndruk. Deur middel van ’n slim saamgestelde draaiboek, knap regie en uitstaande toneelspel, leer jy vir Molly Bloom ken en word jou vooropgestelde idees, oor wie sy is, uit die weg geruim. Dis ’n storie oor ’n sterk, ambisieuse vrou, wat dit reggekry het om ‘koningin’ te kraai in ’n manswêreld en oor die prys wat sy daarvoor moes betaal.